open-index/open-wikipedia-markdown huggingface dataset:
Σεντ Τζονς

Η **Σεντ Τζονς** () είναι πρωτεύουσα και μεγαλύτερη πόλη της Αντίγκουα και Μπαρμπούντα, μιας χώρας που βρίσκεται στην Καραϊβική Θάλασσα. Με πληθυσμό 22.219 (2011), η Σεντ Τζονς είναι το εμπορικό κέντρο της χώρας και το λιμάνι του νησιού της Αντίγκουα. Είναι η πρωτεύουσα του Αγίου Ιωάννη.

## Γεωγραφία
Η Σεντ Τζονς βρίσκεται νοτιοδυτικά της Αντίγκουα και Μπαρμπούντα, βορειοδυτικά της Αντίγκουα και κεντρικά του Αγίου Ιωάννη. 

## Ιστορία

Η Σεντ Τζονς είναι το διοικητικό κέντρο της Αντίγκουα και Μπαρμπούντα από την εποχή που πρώτη φορά κατοικήθηκαν τα νησιά το 1632. Το 1981, όταν η χώρα απέκτησε την ανεξαρτησία της από τη Μεγάλη Βρετανία, η πόλη έγινε και η έδρα της κυβέρνησης.

## Οικονομία

Η Σεντ Τζονς είναι μία από τις πιο αναπτυγμένες και κοσμοπολίτικες πόλεις στις Μικρές Αντίλλες. Φημίζεται για τα διάφορα εμπορικά κέντρα, καθώς και τις μπουτίκ σε όλη την πόλη, που πωλούν κοσμήματα σχεδιαστών και ενδύματα υψηλής ραπτικής. Η Σεντ Τζονς προσελκύει τουρίστες από τα πολλά θέρετρα του νησιού και από τα κρουαζιερόπλοια που δένουν στο λιμάνι πολλές φορές την εβδομάδα. Ο κλάδος της επενδυτικής τραπεζικής έχει ισχυρή παρουσία στην πόλη. Πολλά μεγάλα χρηματοπιστωτικά ιδρύματα έχουν γραφεία στη Σεντ Τζονς.

## Αξιοθέατα

Υπάρχουν μουσεία, όπως το Μουσείο της Αντίγκουα και Μπαρμπούντα και το Μουσείο Θαλάσσιας Τέχνης, ένα μικρό μουσείο που περιλαμβάνει απολιθωμένα πετρώματα, ηφαιστειακές πέτρες, απολιθωμένα ξύλα, μια συλλογή με περισσότερα από 10.000 όστρακα και αντικείμενα από διάφορα αγγλικά ναυάγια.

## Μεταφορές
Η πόλη εξυπηρετείται από το Διεθνές Αεροδρόμιο Β. Κ. Μπερντ.

## Εκπαίδευση
Η πόλη διαθέτει 2 ιατρικές σχολές, το Αμερικανικό Πανεπιστήμιο της Αντίγκουα και τη Σχολή Ιατρικών Επιστημών της Αντίγκουα. Επίσης διαθέτει αρκετά σχολεία δευτεροβάθμιας εκπαίδευσης και ιδιωτικά σχολεία.

## Κλίμα
Η Σεντ Τζονς έχει κλίμα τροπικής σαβάνας (ταξινόμηση Κέππεν: Aw) με καλοκαιρινό καιρό ολόκληρη τη χρονιά με ζεστές ημέρες και θερμές νύχτες. Οι περισσότερες βροχοπτώσεις λαμβάνουν χώρα τους μήνες μεταξύ Σεπτεμβρίου και Νοεμβρίου λόγω της δραστηριότητας των τυφώνων.

## Δείτε επίσης
* Εθνική Βιβλιοθήκη της Αντίγκουα και Μπαρμπούντα

## Παραπομπές


Κατηγορία:Πρωτεύουσες της Βόρειας Αμερικής
Κατηγορία:Πόλεις της Αντίγκουα και Μπαρμπούντα
Κατηγορία:Άγιος Ιωάννης (Αντίγκουα και Μπαρμπούντα)
Κυβέρνηση Αλέξανδρου Κουμουνδούρου 1875

Η **Κυβέρνηση Αλέξανδρου Κουμουνδούρου 1875** ή **Υπουργείον Κουμουνδούρου** (Οκτώβριος 1875 – Νοέμβριος 1876) είναι η πρώτη ελληνική κυβέρνηση μετά τη διακήρυξη από τον βασιλιά Γεώργιο, της «Αρχής της δεδηλωμένης».
Η νέα βουλή, υπό την ηγεσία της κυβέρνησης Κουμουνδούρου, εκτός από την παραπομπή σε δίκη των υπουργών της κυβέρνησης Βούλγαρη Βασίλειου Νικολόπουλου και Ιωάννη Βαλασόπουλου,με την κατηγορία της σιμωνίας, ψήφισε στις 16 Δεκεμβρίου 1875 και παρέπεμψε σύσσωμη την «κυβέρνηση Βούλγαρη», σε ειδικό δικαστήριο με τις κατηγορίες «περί αντιποίησις αρχής» και «πλαστογραφίας». Στις 22 Δεκεμβρίου ψηφίζει και πάλι  και παραπέμπει την «κυβέρνηση Βούλγαρη» (εξαιρουμένου του Ν. Παπαμιχαλόπουλου) σε ειδικό δικαστήριο για επεμβάσεις στα εκλογικά αποτελέσματα των εκλογών του 1874.
Στις 19 Απριλίου 1876 άρχισε η πρώτη δίκη της «κυβέρνησης Βούλγαρη», η οποία μετά από πολλές αναβολές τελείωσε στις 
9 Νοεμβρίου του 1876. Η απόφαση του δικαστηρίου ήταν αθωωτική τόσο για τον Βούλγαρη όσο και για τα υπόλοιπα μέλη της κυβέρνησης, για όλες τις κατηγορίες. 

Τον Νοέμβριο του 1876, όταν η Βουλή καταψήφισε νομοσχέδιο της κυβέρνησης για εθνικό δάνειο ύψους 10.000.000, ο Κουμουνδούρος λαμβάνοντας το αποτέλεσμα ως απώλεια της εμπιστοσύνης του σώματος, παραιτήθηκε.

## Σύνθεση υπουργικού συμβουλίου

* *«Πρόεδρος του υπουργικού συμβουλίου»* (*«Πρωθυπουργός»*):  Αλέξανδρος Κουμουνδούρος

* *«Επί των Εξωτερικών υπουργός»*:  Αλέξανδρος Κοντόσταυλος
* *«Επί των Εσωτερικών υπουργός»*: Αλέξανδρος Κουμουνδούρος
* *«Επί των Οικονομικών υπουργός»*: Σωτήριος Σωτηρόπουλος
* *«Επί των Στρατιωτικών υπουργός»*: ταγματάρχης  Σπυρίδων Καραϊσκάκης
* *«Επί της Δικαιοσύνης υπουργός»*: Ιωάννης Παπαζαφειρόπουλος
* *«Επί των Εκκλησιαστικών και της Δημοσίας εκπαιδεύσεως υπουργός»*: Γεώργιος Μίλησης
* *«Επί των Ναυτικών υπουργός»*: Ανδρέας Αυγερινός

## Δείτε επίσης
* Σιμωνιακά

## Αναφορές


1875 10
Κατηγορία:1876
Κατηγορία:1875
Κέλυφος Perl

Το **Κέλυφος Perl** (**Perl Shell**, psh) είναι ένα περιβάλλον γραμμής εντολών που μπορεί να χρησιμοποιηθεί σαν το βασικό κέλυφος του χρήστη μετά την είσοδό του στο σύστημα σε Unix-οειδή λειτουργικά συστήματα.

Επειδή είναι γραμμένο σε Perl, το psh μπορεί να χρησιμοποιηθεί και στα Microsoft Windows (με ή χωρίς Cygwin ή Interix) και σε άλλα λειτουργικά συστήματα. Υπάρχουν διαθέσιμα πακέτα για διανομές Linux όπως το Gentoo και το Ubuntu, αν και στα πιο πολλά συστήματα μπορεί απλά να εγκατασταθεί από το CPAN με την εξής απλή εντολή:


```bash
perl -MCPAN -e 'install Psh'
```


## Χαρακτηριστικά
Το Κέλυφος Perl συνδυάζει χαρακτηριστικά από το bash (και από άλλα κελύφη του Unix) με την ισχύ των σεναρίων της Perl.

## Παραδείγματα κώδικα
 ls | s/y/k/                    # Αντικατάσταση μέσω PCRE.
 ls | { print ++$i, ": $_"; }q  # Επεξεργάζεται διαδοχικές γραμμές.
 netstat | { $_[1]>2; }g        # Όμοια με την Grep.

## Δείτε επίσης
* BeanShell
* Interactive Ruby Shell

## Εξωτερικοί σύνδεσμοι
* Τεκμηρίωση της έκδοσης 1.8.1 

## Παραπομπές


Κατηγορία:Γλώσσες προγραμματισμού σεναρίων
Κατηγορία:Ελεύθερο λογισμικό
Κατηγορία:Perl
Κατηγορία:Κελύφη του Unix
Μαριγκό

Το **Μαριγκό** μπορεί να αναφέρεται:

* Μαριγκό, Δομινίκα, μια κωμόπολη της Δομινίκας
* Μαριγκό, Άγιος Μαρτίνος, πρωτεύουσα του Αγίου Μαρτίνου
* Μαριγκό, Άγιος Βαρθολομαίος, χωριό του Αγίου Βαρθολομαίου
* Λε Μαριγκό, καντόνι της Μαρτινίκα
* Μαριγκό, Αϊτή, χωριό της Αϊτής
* Μαριγκό (Γρενάδα), χωριό της Γρενάδα
Λίμνη Πετρών

Η **Λίμνη Πετρών** (ή **Λίμνη [[Αμύνταιο|Αμυνταίου]]**) είναι λίμνη της Μακεδονίας που βρίσκεται στα νότια της Περιφερειακής Ενότητας Φλώρινας στους πρόποδες του όρους Βόρας. Είναι μία από τις λίμνες της υδρολογικής λεκάνης της Εορδαίας που σχηματίζεται ανάμεσα στα όρη Βέρνο, Βόρας, Άσκιο και Βέρμιο και που περιλαμβάνει ακόμα τις λίμνες Βεγορίτιδα, Χειμαδίτιδα και Ζάζαρη.

Η λίμνη έχει έκταση 12,6 τ.χλμ. και βρίσκεται σε υψόμετρο 560 μέτρων. Τροφοδοτείται με κανάλι από την λίμνη Χειμαδίτιδα και αυτή με την σειρά της τροφοδοτεί την γειτονική της Βεγορίτιδα. Κοντά στην λίμνη βρίσκεται η κωμόπολη Αμύνταιο. Η λίμνη Πετρών αποτελεί  σημαντικό οικοσύστημα παρά την υποβάθμισή της από την παρουσία ατμοηλεκτρικού σταθμού της ΔΕΗ σε μικρή απόσταση από την λίμνη. Σ' αυτήν αναπαράγονται πολλά είδη πουλιών μεταξύ των οποίων και ορισμένα σπάνια όπως η λαγγόνα. Η λίμνη Πετρών μαζί με την γειτονική της Βεγορίτιδα ανήκει στο ευρωπαϊκό δίκτυο προστατευόμενων περιοχών Natura 2000.

## Οικισμοί κοντά στην Λίμνη Πετρών
Τα χωριά που βρίσκονται κοντά στη λίμνη είναι, οι ομώνυμες Πέτρες (στην δυτική όχθη της λίμνης), ο Άγιος Παντελεήμονας (ανατολικά της λίμνης, στις δυτική όχθη της λίμνης Βεγορίτιδας), η Κέλλη (βόρεια της λίμνης), και το Αμύνταιο (νότια της λίμνης).

## Εξωτερικοί σύνδεσμοι
*Η Λίμνη Βεγορίτιδα και η λίμνη Πετρών
*Έξι λίμνες του νομού Φλώρινας 

## Φωτογραφίες

Αρχείο:Petres lake1.jpg|Άποψη της λίμνης
Αρχείο:Πετρες06.jpg|
Αρχείο:Petres Lake 9.jpg|
Αρχείο:Petres Lake 11.jpg|


Κατηγορία:Λίμνες του νομού Φλώρινας
Χειμαδίτιδα

thumb|260px|Η Χειμαδίτιδα από κοντά
Η **Χειμαδίτιδα** είναι λίμνη της Μακεδονίας που βρίσκεται στα νότια της Περιφερειακής Ενότητας Φλώρινας κοντά στα σύνορα με την Περιφερειακή Ενότητα Κοζάνης. Είναι μία από τις λίμνες της υδρολογικής λεκάνης που σχηματίζεται ανάμεσα στα όρη Βέρνο, Βόρας, Άσκιο και Βέρμιο και που περιλαμβάνει ακόμα τις λίμνες Βεγορίτιδα, Πετρών και Ζάζαρη.

Επιστήμονες υποστηρίζουν ότι η δημιουργία της λίμνης σχετίζεται με γεωλογικά φαινόμενα κατά την περίοδο των παγετώνων όταν όλη η ευρύτερη περιοχή ήταν καλυμμένη από πάγους. Επίσης, η περίοδος αυτή χαρακτηρίζεται από ισχυρές τεκτονικές δράσεις (σεισμούς). Αποτέλεσμα ήταν η δημιουργία λόγω και της αύξησης της θερμοκρασίας (λιώσιμο των πάγων), των λιμνών της υδρολογικής λεκάνης που προαναφέρθηκαν.

Η λίμνη έχει έκταση 10,8 τετρ. χιλιόμετρα και βρίσκεται σε υψόμετρο 593 μέτρων. Το μέσο βάθος της είναι 1 μέτρο και το μέγιστο βάθος της είναι τα 3,5 μέτρα. Τροφοδοτείται από την κοντινή λίμνη Ζάζαρη και αυτή με την σειρά της τροφοδοτεί με κανάλι την λίμνη Πετρών. Η Χειμαδίτιδα οφείλει το όνομά της στο γεγονός ότι υπήρξε τόπος  καθώς χάρη στο ήπιο κλίμα που διαμορφώνεται γύρω από την λίμνη, ξεχειμώνιαζαν σ’ αυτή οι κτηνοτρόφοι των γύρω ορεινών περιοχών. Η λίμνη αποτελεί σήμερα πολύ σημαντικό οικοσύστημα και είναι ο σημαντικότερος τόπος αναπαραγωγής της βαλτόπαπιας που θεωρείται απειλούμενο είδος. Η Χειμαδίτιδα και η γειτονική της Ζάζαρη ανήκουν στο δίκτυο Natura 2000 με τον κωδικό GR 1340005.

## Οικισμοί γύρω στην Χειμαδίτιδα
Τα χωριά που βρίσκονται κοντά στη Χειμαδίτιδα είναι, οι Ανάργυροι, το Λιμνοχώρι (στην ανατολική όχθη της λίμνης Ζάζαρη), τα Βαλτόνερα, το Σκλήθρο, το Λέχοβο, η Ολυμπιάδα και η Γαλάτεια.

## Παραπομπές


## Εξωτερικοί σύνδεσμοι
*Γυμνάσιο Γαλάτειας Κοζάνης, οι λίμνες Χειμαδίτιδα και Ζάζαρη 
*Βαλτόνερο Φλώρινας, οι λίμνες Χειμαδίτιδα και Ζάζαρη
*Λίμνη Χειμαδίτιδα από τον ιστότοπο http://www.naturagraeca.com

Κατηγορία:Λίμνες του νομού Φλώρινας
Ζάζαρη

Η **Ζάζαρη** (γνωστή και ως **Λίμνη Αγίων Θεοδώρων**) είναι μικρή λίμνη που βρίσκεται στα νότια του νομού Φλώρινας, στους πρόποδες του όρους Βέρνο της Μακεδονίας. Είναι μία από τις λίμνες της υδρολογικής λεκάνης που σχηματίζεται ανάμεσα στα όρη Βέρνο, Βόρας, Άσκιο και Βέρμιο και που περιλαμβάνει ακόμα τις λίμνες Βεγορίτιδα, Πετρών και Χειμαδίτιδα.

Η Ζάζαρη έχει έκταση περίπου 2 τ.χλμ. και βρίσκεται σε υψόμετρο 602 μέτρων. Το μέσο βάθος της είναι 4,6 μέτρα. Τροφοδοτείται από το μικρό ποτάμι του Σκλήθρου που πηγάζει από το Βέρνο και αυτή με την σειρά της τροφοδοτεί την γειτονική της λίμνη Χειμαδίτιδα. Η Ζάζαρη και η γειτονική της Χειμαδίτιδα ανήκουν στο δίκτυο Natura 2000 με τον κωδικό GR 1340005.

## Οικισμοί κοντά στην Λίμνη Ζάζαρη
Τα χωριά που βρίσκονται κοντά στη Ζάζαρη είναι, το Λιμνοχώρι (στην ανατολική όχθη της λίμνης), τα Βαλτόνερα, οι Ανάργυροι και το Σκλήθρο.

## Εικόνες

Αρχείο:Lake Zazari and the village.jpg|Η λίμνη Ζάζαρη και το Λιμνοχώρι Φλώρινας
Αρχείο:Zazari4.jpg|Η λίμνη τον χειμώνα
Αρχείο:Η λίμνη Ζάζαρη.jpg|Άποψη της λίμνης.
Αρχείο:Ζάζαρη - Ο Ναός των Αγίων Θεοδώρων.jpg|Ο Ναός των Αγίων Θεοδώρων



## Παραπομπές


## Εξωτερικοί σύνδεσμοι
* Γυμνάσια Γαλάτειας Κοζάνης, οι λίμνες Χειμαδίτιδα και Ζάζαρη 
* Βαλτόνερο Φλώρινας, οι λίμνες Χειμαδίτιδα και Ζάζαρη

Κατηγορία:Λίμνες του νομού Φλώρινας
Τζάκσον Ράθμπον

Ο **Μόνροε Τζάκσον Ράθμπον Ε΄**, απλούστερα **Τζάκσον Ράθμπον** (αγγλικά: *Monroe Jackson Rathbone V*, 14 Δεκεμβρίου 1984) είναι Αμερικανός ηθοποιός και τραγουδιστής.

## Φιλμογραφία

## Παραπομπές


## Εξωτερικοί συνδέσμοι

* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί τραγουδιστές
Τζέρεμι Καμπ

Ο **Τζέρεμι Καμπ** (αγγλ.: *Jeremy Camp*, γενν.: 12 Ιανουαρίου 1978) είναι μουσικός και τραγουδιστής σύγχρονης Χριστιανικής μουσικής, από την Ιντιάνα των Ηνωμένων Πολιτειών.

Ο Καμπ έχει κυκλοφορήσει οκτώ άλμπουμ, δύο απ' τα οποία είναι ζωντανές ηχογραφήσεις, και τα οποία περιλαμβάνουν 17 νούμερο ένα επιτυχίες .Η μουσική του είναι ένα μείγμα από μπαλάντες και ροκ. Επίσης, έχει σπουδάσει θεολογία και είναι εκκλησιαστικός λειτουργός. Το 2009, ο Έλληνας ράπερ Jamster, κυκλοφόρησε ένα ρεμίξ του τραγουδιού του, *Stay*.

## Δισκογραφία
* *Stay* (2002)
* *Carried Me: The Worship Project* (2004)
* *Restored* (2004)
* *Beyond Measure* (2006)
* *Live Unplugged* (2008)
* *We Cry Out: The Worship Project* (2010)
* *Christmas: God With Us* (2012)
* *Reckless* (2013)
* *I Will Follow* (2015)
* *The Answer* (2017)

### Ζωντανά Άλμπουμ
* *Restored* (2005)
* *Jeremy Camp Live* (2009)

## Υποσημειώσεις


## Εξωτερικοί σύνδεσμοι
*Επίσημη σελίδα

Κατηγορία:Αμερικανοί τραγουδιστές
Κλιφ Κέρτις

Ο **Κλιφ Κέρτις** (*Clifford Vivian Devon "Cliff" Curtis*, 27 Ιουλίου 1968) είναι Νεοζηλανδός ηθοποιός. Έχει συμμετοχή σε σημαντικές ταινίες όπως στις «The Piano», «Whale Rider», και «Blow», ενώ έχει εμφανιστεί και στην πετυχημένη σειρά του NBC, «Τραύμα»

## Φιλμογραφία και τηλεόραση

* *[[Under Cover (τηλεόραση)|Under Cover]]* (1991) (TV)
* *[[Μαθήματα πιάνου|The Piano]]* (1993)
* *[[Desperate Remedies (ταινία)|Desperate Remedies]]* (1993)
* *[[Kahu & Maia]]* (1994)
* *[[Once Were Warriors (ταινία)|Once Were Warriors]]* (1994)
* *[[Rapa Nui (ταινία)|Rapa Nui]]* (1994)
* *[[Hercules in the Underworld]]* (1994) (TV)
* ** – "As Darkness Falls" (1994)
* *[[Chicken (ταινία)|Chicken]]* (1996)
* *[[Mananui]]* (1996)
* *[[City Life (τηλεόραση)|City Life]]* (1996) (TV)
* *[[The Chosen (ταινία)|The Chosen]]* (1998) (TV film)
* *[[Deep Rising]]*
* *[[Six Days Seven Nights]]* (1998)
* *[[Virus (ταινία)|Virus]]* (1999)
* *[[Three Kings (ταινία)|Three Kings]]* (1999)
* *[[Bringing Out the Dead]]* (1999)
* *[[The Insider (ταινία)|The Insider]]* (1999)
* *[[Jubilee (ταινία)|Jubilee]]* (2000)
* *[[Blow (ταινία)|Blow]]* (2001)
* *[[Training Day]]* (2001)
* *[[The Majestic (ταινία)|The Majestic]]* (2001)
* *[[Collateral Damage (ταινία)|Collateral Damage]]* (2002)
* *[[Point of Origin (τηλεόραση)|Point of Origin]]* (2002 (TV film)
* *[[Whale Rider]]* (2002)
* *[[Runaway Jury]]* (2003)
* *[[Traffic (τηλεόραση)|Traffic]]* (2004) (TV miniseries)
* *[[Spooked (ταινία)|Spooked]]* (2004)
* *[[Heinous Crime]]* (2004)
* *[[The Pool (ταινία)|The Pool]]* (2005)
* *[[River Queen]]* (2005)
* *[[The Fountain (ταινία)|The Fountain]]* (2006)
* *[[Sunshine (ταινία)|Sunshine]]* (2007)
* *[[Fracture (ταινία)|Fracture]]* (2007)
* *[[Live Free or Die Hard]]* (2007)
* *[[10,000 BC (ταινία)|10,000 BC]]* (2008)
* *[[Push (ταινία)|Push]]* (2009)
* *[[Crossing Over (ταινία)|Crossing Over]]* (2009)
* *[[Trauma (τηλεόραση)|Trauma]]* (2009)
* *[[The Last Airbender]]* (2010)
* *[[A Thousand Words (ταινία)|A Thousand Words]]* (2011)

## Παραπομπές


## Εξωτερικοί συνδέσμοι

*
* Cliff Curtis on NZ On Screen

Κατηγορία:Νεοζηλανδοί ηθοποιοί
Σεβάστεια

Η **Σεβάστεια** (τουρκικά: Σίβας, αρμενικά: Սեբաստիա, περσικά: Sebhasd) είναι η πρωτεύουσα της επαρχίας Σίβας στην Τουρκία, ονομαζόμενης ιστορικά ως *Μικρή Αρμενία* (Lesser Armenia, Փոքր Հայք). Ανήκει στο Διαμέρισμα Κεντρικής Ανατολίας. Σύμφωνα με την τουρκική απογραφή του 2007, ο πληθυσμός της ήταν 300.795.
Πριν την Ανταλλαγή πληθυσμών, κατοικούσαν εκεί 1.500 ελληνόφωνοι και τουρκόφωνοι Χριστιανοί Ορθόδοξοι που διατηρούσαν σχολείο και εκκλησία. Υπήρχε επίσης και ανεπτυγμένη αρμενική κοινότητα.Απόγονοι των προσφύγων από την Σεβάστεια,Έλληνες εγκαταστάθηκαν και ζουν στο χωριό Σαβαστειανά στον Ν.Πέλλας και στο χωριό Βατερό Κοζάνης.

Ο Γκιοκ Μεντρεσές (Gök Medrese), ιστορικό μνημείο του 13ου αιώνα, αποτελεί έργο του Έλληνα αρχιτέκτονα Καλογιάννη από το Ικόνιο.

Η πόλη, που βρίσκεται σε υψόμετρο 1.278 μέτρων με την ευρεία κοιλάδα του Άλυ ποταμού, είναι μια μέτρια μεγέθους πόλης, εμπορικό και βιομηχανικό κέντρο της περιοχής, παρόλο που η οικονομία παραδοσιακά βασίζεται στη γεωργία. 

Με την ανάπτυξη των σιδηροδρόμων, η πόλη απέκτησε νέα οικονομική σημασία ως συμβολή σημαντικών σιδηροδρομικών γραμμών που συνδέουν τις πόλεις Καισάρεια, Σαμψούντα, και Ερζερούμ. Η πόλη συνδέεται αεροπορικώς και με την Κωνσταντινούπολη.

Από την πόλη αυτήν κατάγεται και η Χαντίσε, τραγουδίστρια η οποία συμμετείχε στην Γιουροβίζιον για την Τουρκία, το 2009.

## Παραπομπές


## Εξωτερικοί σύνδεσμοι
* 
*
Κτήτωρ

[250px|thumb|right|Η Ντεσισλάβα, ''κτητόρισσα'' της [Εκκλησία της Μπογιάνα|εκκλησίας της Μπογιάνα στη Βουλγαρία]]
Στη Βυζαντινή αυτοκρατορία, ο τίτλος του **κτήτορα** (ον. **κτήτωρ** < , άλλοτε ως *έφορος*, *προνοητής*, *επίκουρος*, *αυθέντης*) δινόταν στον ιδρυτή, προστάτη, χορηγό ή ιδιοκτήτη ενός εκκλησιαστικού ιδρύματος (εκκλησίας, μονής, γηροκομείου, πτωχοκομείου). Τον τίτλο λάμβαναν συνήθως ανώτεροι κληρικοί και ιερείς που έχτιζαν νέες εκκλησίες ή μοναστήρια, ή παρείχαν πόρους για τη συντήρηση και τη διακόσμησή τους. Το *κτητορικόν δίκαιον* (τα δικαιώματα που συνόδευαν τον τίτλο δηλαδή) μπορούσαν να μεταβιβαστούν και να διαρκέσουν για γενιές. Ο κτήτωρ αποκτούσε θρησκευτικά και λειτουργικά προνόμια (όπως το διορισμό του ηγουμένου) αλλά και σημαντικές υποχρεώσεις. Το κτητορικόν δίκαιον ήταν πολύ διαδεδομένο καθώς συν τοις άλλοις αποτελούσε μια σχετικά ασφαλή επένδυση, αφού η εκκλησιαστική περιουσία ήταν και είναι λιγότερο ευάλωτη απέναντι στις κατασχέσεις απ'ότι στα κοσμικά κράτη.

## Πηγή
**The Oxford Dictionary of Byzantium*, Oxford University Press, New York & Oxford, 1991, ISBN 0-19-504652-8, σ.233: Ktetor

## Εξωτερικοί σύνδεσμοι
* 

Κατηγορία:Ορθοδοξία
Βλακεία

Η **βλακεία** αντικατοπτρίζει μη αναμενόμενα, για δεδομένες νοητικές δυνατότητες, λάθη, αυτών που τα κάνουν. Ως έννοια είναι σχετική, καθώς ο αποδιδόμενος χαρακτηρισμός εξαρτάται την αντιληπτότητα και τα πιστεύω του καθενός που τον αποδίδει. Πέραν του ατομικού επιπέδου, η διαφοροποίηση των εκτιμήσεων για έναν τέτοιο χαρακτηρισμό εκτείνεται κοινωνικά αλλά και σε βάθος χρόνου.

## Ετυμολογία
Η λέξη προέρχεται από το ουσιαστικό «βλάκας» ή «βλαξ», με ρίζα το βλᾱ- 

## Πηγές

*Εὐάγγελος Λεμπέσης - Ἡ Τεράστια Κοινωνικὴ Σημασία τῶν Βλακῶν ἐν τῷ Συγχρόνῳ Βίῳ
*Θόδωρος Καρζής - Η βλακεία ως παράγων του ανθρώπινου βίου
*Διονύσης Χαριτόπουλος - Εγχειρίδιο βλακείας
*
*

Κατηγορία:Νοημοσύνη
Γιοζγκάτ

Το **Γιοζγκάτ** (, , ), προηγούμενη ονομασία του Bozok, είναι πόλη και δήμος της Τουρκίας. Είναι η πρωτεύουσα της ομώνυμης επαρχίας Γιοζγκάτ. Σύμφωνα με την απογραφή του 2009, ο πληθυσμός του δήμου είναι 113.614 κάτοικοι από τους οποίους 73.835 μένουν στην πόλη. Η πλειονότητα του πληθυσμού αποτελείται από Σουνίτες. Από την πόλη αυτή κατάγεται ο Τούρκος ποδοσφαιριστής Μεχμέτ Τοπούζ.

## Παραπομπές


Κατηγορία:Ασιατικές πόλεις της Τουρκίας
Κέλυφος Wish

Το κέλυφος **wish** (Windowing Shell) είναι ένα απλό και διαδραστικό κέλυφος του Unix για το X Window System και το Mac OS X. Επιτρέπει στο χρήστη να ελέγχει τμήματα της γραφικής διασύνδεσης του χρήστη μέσω της εργαλειοθήκης γραφικών στοιχείων Tk, και υποστηρίζει τη χρήση της γλώσσας προγραμματισμού Tcl.

Το wish είναι ανοιχτό λογισμικό και αποτελεί τμήμα της σουίτας προγραμματισμού Tcl/Tk.

## Δείτε επίσης
* Tcl/Tk

Κατηγορία:Γλώσσες προγραμματισμού σεναρίων
Κατηγορία:Ελεύθερο λογισμικό
Κατηγορία:Κελύφη του Unix
Προπεν-2-όλη

Η **προπεν-2-όλη** είναι ονομασία δύο γεωμετρικών ισομερών αλκενολών, δηλαδή ακόρεστων άκυκλων μονοσθενών αλκοολών με ένα διπλό δεσμό. Συνήθως αντιπροσωπεύεται από τους τύπους CH3C(OH)=CH2 και MeC(OH)=CH2. Με βάση το χημικό της τύπο, C3H6Ο έχει τα ακόλουθα οκτώ (8) ισομερή:

# Προπεν-1-όλη-1 (ελάσσων ταυτομερές της προπανάλης) με σύντομο συντακτικό τύπο CH3CH=CHOH.
# Προπεν-2-όλη-1 ή **αλλυλική αλκοόλη** με σύντομο συντακτικό τύπο CH2=CHCH2OH.
# Βινυλμεθυλαιθέρας ή **μεθοξυαιθένιο** με σύντομο συντακτικό τύπο CH3OCH=CH2.
# Κυκλοπροπανόλη με σύντομο συντακτικό τύπο 30 px.
# Προπανάλη (κύριο ταυτομερές) της προπεν-1-όλης-1 με σύντομο συντακτικό τύπο CH3CH2CHO.
# Προπανόνη (κύριο ταυτομερές) της προπενόλης-2 με σύντομο συντακτικό τύπο CH3COCH3.
# Οξετάνιο με σύντομο συντακτικό τύπο 50 px.
# Μεθυλοξιράνιο με σύντομο συντακτικό τύπο 80 px

## Χημικές ιδιότητες και παράγωγα

### Ταυτομέρεια

Βασική ιδιότητά της είναι η ταυτομέρεια με την προπανόνη, με την οποία βρίσκεται πάντα σε χημική ισορροπία, έντονα μετατοπισμένη σε όφελος της κετόνης, η οποία όμως δεν είναι δυνατό να απομονωθεί χωρίς την παρουσία ανιχνεύσιμων ιχνών προπενόλης-2. Μπορεί να καταλυθεί προς την επιθυμητή κατεύθυνση με παρουσία οξέων, βάσεων ή ουσιών που απομακρύνουν ποσότητες από τη μια από τις δύο ενώσεις:

300 px


### Αλογόνωση

Με επίδραση αλογόνου (X2) έχουμε προσθήκη του στην προπενόλη-2. Παράγεται αρχικά η ασταθής 1,2-διαλοπροπανόλη-2 που αφυδραλογονώνεται σχηματίζοντας τελικά αλοπροπανόνη:


\mathrm{CH_3C(OH)=CH_2 + X_2 \xrightarrow{} CH_3CX(OH)CH_2X \xrightarrow{} CH_3COCH_2X + HX}


## Αναφορές και σημειώσεις


## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Δημήτριου Ν. Νικολαΐδη: Ειδικά μαθήματα Οργανικής Χημείας, Θεσσαλονίκη 1983.

Κατηγορία:Ελάσσονα ταυτομερή
Κατηγορία:Αλκενόλες
Φραγκίσκος Κάρολος, αρχιδούκας της Αυστρίας

thumb|200px|Ο αρχιδούκας Φραγκίσκος Κάρολος με την σύζυγο του Σοφία της Βαυαρίας σε μεγάλη ηλικία (1872).

Ο **Φραγκίσκος Κάρολος** (γερμ. *Franz Karl von Österreich*, Βιέννη, 17 Δεκεμβρίου 1802 - Βιέννη, 8 Μαρτίου 1878) από τον Οίκο των Αψβούργων-Λωρραίνης ήταν εξέχον μέλος του Οίκου των Αψβούργων. Ήταν πατέρας δύο αυτοκρατόρων (Φραγκίσκου Ιωσήφ Α΄ της Αυστρίας και  Μαξιμιλιανού Α΄ του Μεξικού), παππούς του Φραγκίσκου Φερδινάνδου της Αυστρίας, του οποίου η δολοφονία ήταν το έναυσμα για την έκρηξη του Α΄ Παγκοσμίου Πολέμου, και προπάππος του Καρόλου, τελευταίου Αυτοκράτορα της Αυστρίας. 

## Βιογραφία
Ο *Φραγκίσκος Κάρολος Ιωσήφ* ήταν το ένατο παιδί και ο τρίτος (δεύτερος επιβιώσας) γιος του Φραγκίσκου Β΄ της Αγίας Ρωμαϊκής Αυτοκρατορίας (Φ''ραγκίσκου Α΄ της Αυστρίας'') και της Μαρίας Θηρεσίας των Δύο Σικελιών, κόρης του Φερδινάνδου Α΄ των Δύο Σικελιών.  

Παντρεύτηκε στις 4 Νοεμβρίου 1824 στη Βιέννη τη Σοφία της Βαυαρίας από τον Οίκο των Βίττελσμπαχ, κόρης του Μαξιμιλιανού Α΄ Ιωσήφ της Βαυαρίας. Όταν ο μεγαλύτερος αδελφός του, Φερδινάνδος, παραιτήθηκε λόγω της έκρηξης της επανάστασης του 1848, ο ίδιος με την επέμβαση της συζύγου του, Σοφίας, παραιτήθηκε υπέρ του μεγαλύτερου γιου τους, Φραγκίσκου Ιωσήφ. 

Πέθανε σε ηλικία 75 ετών στην Βιέννη το 1878, 6 χρόνια μετά τον θάνατο της συζύγου του.

## Οικογένεια
Νυμφεύτηκε το 1824 τη Σοφία, κόρη του Μαξιμιλιανού Α΄ Ιωσήφ της Βαυαρίας, και είχε τέκνα:
* Φραγκίσκος Ιωσήφ (1830 - 1916), Αρχιδούκας της Αυστρίας και Βασιλιάς της Ουγγαρίας, Βοημίας & Λομβαρδο-Βενετίας.
** Ροδόλφος (1858 - 1889), Διάδοχος της Αυστροουγγρικής Αυτοκρατορίας.
* Μαξιμιλιανός (1832 - 1867), Αυτοκράτορας του Μεξικού.
* Κάρολος Λουδοβίκος (1833 - 1896), Αρχιδούκας της Αυστρίας.
** Φραγκίσκος Φερδινάνδος (1863 - 1914), Διάδοχος της Αυστροουγγρικής Αυτοκρατορίας.
** Όθων (1865 - 1906).
*** Κάρολος (1887 - 1922), Αυτοκράτορας της Αυστρο-Ουγγαρίας.
*Μαρία Άννα (1835 - 1840).
*θνησιγενής γιος (24 Οκτωβρίου 1840)
* Λουδοβίκος Βίκτωρ (1842 - 1919), Αρχιδούκας της Αυστρίας.

## Πρόγονοι





## Παραπομπές


## Εξωτερικοί σύνδεσμοι
* 

Κατηγορία:Πρίγκιπες της Αυστρίας
Κατηγορία:Οίκος των Αψβούργων-Λωρραίνης
Κατηγορία:Μεγαλόσταυρος του Τάγματος του Σωτήρος
Βασίλειος Τσούμπας

Ο **Βασίλειος Τσούμπας** (1914 - 21 Απριλίου 1993) ήταν Έλληνας στρατιωτικός (1914- Απρίλιος 1993) και υπουργός των χουντικών κυβερνήσεων Μαρκεζίνη και Ανδρουτσόπουλου.
## Βιογραφία
Γεννήθηκε στις Λίμνες Αργολίδας το 1914. Φοίτησε στην Στρατιωτική Σχολή Ευελπίδων και ονομάστηκε ανθυπολοχαγός Πυροβολικού στις 10 Αυγούστου 1935. Το 1938 προήχθη σε υπολοχαγό, το 1943 σε λοχαγό, το 1946 σε ταγματάρχη, το 1950 σε αντισυνταγματάρχη, το 1958 σε συνταγματάρχη, το 1963 σε ταξίαρχο, το 1965 σε υποστράτηγο, το 1967 σε αντιστράτηγο και το 1972 σε στρατηγό. Ως αξιωματικός συμπλήρωσε τη στρατιωτική του εκπαίδευση στη Σχολή Πυροβολικού, στο Κέντρο Χημικού Πολέμου και στη Στρατιωτική Σχολή Ξένων Γλωσσών. Αποφοίτησε επίσης από τη Σχολή Επιτελών, τη Σχολή Εθνικής Άμυνας και τη Σχολή Άμυνας του NATO. Γνώριζε αγγλικά και γαλλικά. Συμμετείχε στον Ελληνοϊταλικό Πόλεμο 1940- 41, ως Διοικητής Πυροβολαρχίας Ορειβατικού Πυροβολικού. Το 1944 διέφυγε στη Μέση Ανατολή και εντάχθηκε στον εκεί Ελληνικό Στρατό. Στην περίοδο του Εμφυλίου 1946-49 συμμετείχε στις επιχειρήσεις αρχικά ως Διοικητής Πυροβολαρχίας και στη συνέχεια ως Διοικητής Μοίρας Πεδινού Πυροβολικού. Από το 1950 και μετά υπηρέτησε σε διάφορες επιτελικές θέσεις, σε μονάδες Πυροβολικού (Διοικητής Μοίρας και Συντάγματος Πυροβολικού) και στη Σχολή Πυροβολικού, για μεγάλο χρονικό διάστημα. Διατέλεσε επίσης Υποδιευθυντής και Διευθυντής του 3ου ΕΓ/ΓΕΣ, Διευθυντής του 4ου ΕΓ/ΓΕΣ, Υποδιοικητής της Ελληνικής Δύναμης στο Στρατηγείο του NATO στη Σμύρνη, Επιτελάρχης του Γ' Σώματος Στρατού, Διοικητής της XI Μεραρχίας, Διοικητής της Ελληνικής Δύναμης Κύπρου (ΕΛΔΥΚ/Μ), Α' Βοηθός του Αρχηγού Γενικού Επιτελείου Στρατού, Διοικητής της ΑΣΔΕΝ και Διοικητής του Γ' Σώματος Στρατού. Στις 19 Δεκεμβρίου 1968, επί του καθεστώτος της Χούντας τοποθετήθηκε Αρχηγός του Γενικού Επιτελείου Στρατού, απ' όπου και αποστρατεύθηκε στις 3 Ιουνίου 1972 με το βαθμό του στρατηγού και τον τίτλο του Επίτιμου Αρχηγού Στρατού. Στις 24 Νοεμβρίου 1973 ορκίστηκε Υπουργός Δημοσίας Τάξεως, αλλά την επόμενη ημέρα (25 Νοεμβρίου) ο ταξίαρχος Ιωαννίδης έκανε πραξικόπημα και ο Τσούμπας εξαναγκάστηκε σε παραίτηση. Στις 3 Δεκεμβρίου 1973 ορκίστηκε υπουργός Εσωτερικών στη νέα κυβέρνηση υπό τον Αδαμάντιο Ανδρουτσόπουλο.

Τιμήθηκε με το Χρυσό Αριστείο Ανδρείας και πολλά άλλα ελληνικά και ξένα παράσημα και μετάλλια, αντίστοιχα του βαθμού του και των θέσεων που κατείχε. Ήταν έγγαμος και πατέρας ενός παιδιού. Πέθανε το 1993, σε ηλικία εβδομήντα εννέα ετών και κηδεύτηκε στις 22 Απριλίου 1993. Ήταν παντρεμένος με τη Ρίτα Τσούμπα και είχαν 1 κόρη.

## Παραπομπές


Τ
Κατηγορία:Έλληνες υπουργοί Εσωτερικών
Κατηγορία:Έλληνες υπουργοί Δημοσίας Τάξεως
Τ
Κατηγορία:Χρυσό Αριστείο Ανδρείας
Κατηγορία:Αρχηγοί Γενικού Επιτελείου Στρατού (Ελλάδα)
Κατηγορία:Έλληνες αξιωματικοί του πυροβολικού
Επαρχία Αντιγιαμάν

Η **επαρχία Αντίγιαμαν** (, ) είναι επαρχία στη νότια Τουρκία. Η επαρχία δημιουργήθηκε το 1954 καθώς προηγουμένως αποτελούσε μέρος της επαρχίας Μαλάτειας. Η επαρχία βρίσκεται στο διαμέρισμα της Νοτιοανατολικής Ανατολίας. Πρωτεύουσά της είναι το Αντίγιαμαν. Πολλοί από τους κατοίκους της επαρχίες είναι Κούρδοι. Η περιοχή έχει κατοικηθεί από αρχαιοτάτων χρόνων και πολλοί πολιτισμοί έχουν εγκατασταθεί εδώ. Συνεπώς, υπάρχουν πολλά σημεία ιστορικού ενδιαφέροντος τα οποία προσελκύουν τους επισκέπτες. Αν και θα μπορούσε να αναπτυχθεί σε μία πλούσια αγροτικά ζώνη λόγω του εδάφους της, η επαρχία αυτή είναι πολύ φτωχή και οι μεταφορές με γαϊδούρια είναι συχνό φαινόμενο.

## Παραπομπές



Κατηγορία:Τουρκικό Κουρδιστάν
Αμπχαζική γλώσσα

Τα **αμπχαζικά** είναι μια βορειοδυτική καυκασιανή γλώσσα που ομιλείται κυρίως από τους Αβασγούς. Είναι η επίσημη γλώσσα της Αυτόνομης Δημοκρατίας της Αμπχαζίας/Αμπχαζίας, όπου συγκεντρώνει 100.000 ομιλητές. Ομιλείται επίσης από την Αμπχαζική διασπορά στην Τουρκία, την Αζαρία, τη Συρία, την Ιορδανία και σε αρκετές χώρες της Δύσης. Σύμφωνα με τελευταίες μετρήσεις ομιλείται και από 9.447 ανθρώπους στη Ρωσία. Τα πρώτα σωζόμενα γραπτά της αμπχαζικής είναι γραμμένα σε Αραβικό αλφάβητο, όπως καταγράφηκαν από τον Εβλιγιά Τσελεμπή το 17ο αιώνα. Η Αμπχαζική χωρίζεται σε τρεις κύριες διαλέκτους: Αμπζίουα, Μπζυμπ και Σαντζ. Από το λεξιλόγιο της συμπεραίνεται ότι η γλώσσα έχει δεχτεί επιρροές από τις ιρανικές, τουρκικές, ρωσική και καρτβελιανές γλώσσες.

## Παραπομπές


## Εξωτερικοί σύνδεσμοι

* Τα Αμπχαζικά στο *[[Ethnologue]]*

Κατηγορία:Συγκολλητικές γλώσσες
Κατηγορία:Γλώσσες της Γεωργίας
Κατηγορία:Γλώσσες της Ρωσίας
Κατηγορία:Γλώσσες του Καυκάσου
Κατηγορία:Γλώσσες της Τουρκίας
3. Λίγκα

Η **3. Λίγκα** (γερμανικά: *3. Liga*) είναι η τρίτη σε ιεραρχία επαγγελματική κατηγορία του γερμανικού ποδοσφαίρου. Συστάθηκε το 2008, γεγονός που την καθιστά την πιο νεότευκτη γερμανική ποδοσφαιρική κατηγορία. Το 2008 και το 2009 συμμετείχαν σ' αυτήν 18 ομάδες, ενώ από το 2010 συμμετέχουν 20.

## Ιστορία
Τον Σεπτέμβριο του 2006 σε μία συνεδρίαση η Γερμανική Ποδοσφαιρική Ομοσπονδία (DFB) αποφάσισε και ανακοίνωσε την πρόθεσή της από το 2008 να προστεθεί στα πρωταθλήματα και η 3η Λίγκα σε έναν όμιλο προς ενίσχυση του ανταγωνισμού. Η 3η Λίγκα αποτελεί την τελευταία επαγγελματική κατηγορία πριν το Περιφερειακό Πρωτάθλημα (Regionalliga) και την ανώτερη κατηγορία που διοργανώνεται από την Ομοσπονδία (DFB) και όχι από την Επαγγελματική Λίγκα (DFL). Αναμενόταν πως στην αρχή το όνομα θα ήταν 3. Μπούντεσλιγκα αλλά η DFB επέλεξε το όνομα 3. Λίγκα, δεδομένου ότι το πρωτάθλημα θα διοικείται άμεσα από την DFB και όχι από τη Γερμανική Ποδοσφαιρική Λίγκα DFL (Deutsche Fußball Liga) που διεξάγει τη Μπούντεσλιγκα και τη 2η Μπούντεσλιγκα.

## Διοργάνωση
Οι ομάδες που συμμετέχουν είναι 20 και αγωνίζονται σε έναν όμιλο. Οι δύο πρώτες ομάδες της 3ης Λίγκα προβιβάζονται απευθείας στην 2η Μπούντεσλιγκα και αντικαθίστανται από τις δύο τελευταίες ομάδες αυτής. Η τρίτη της βαθμολογίας αναμετράται σε αγώνες μπαράζ με την 18η (τρίτη από το τέλος) της 2ης Μπούντεσλιγκα.
Οι τρεις τελευταίες ομάδες της 3ης Λίγκα υποβιβάζονται στη Ρεγκιονάλλιγκα, η οποία από τη σεζόν 2012-13 και έπειτα είναι χωρισμένη σε πέντε ομίλους (2008-12 τρεις όμιλοι), τον Βόρειο, τον Βορειοανατολικό, τον Δυτικό, τον Νοτιοδυτικό και της Βαυαρίας. Οι πέντε πρωταθλητές των ομίλων αυτών και ο δευτεραθλητής του ομίλου, του οποίου η περιφέρεια έχει εκάστοτε τα περισσότερα μέλη στην ομοσπονδία, δίνουν αγώνες πλέι-οφ για να αναδειχθούν από τις έξι οι τρεις ομάδες, που θα ανεβούν στην 3η Λίγκα.

## Πρωταθλητές

## Λογότυπο
Το λογότυπο του πρωταθλήματος όπως έχει εξελιχθεί με το πέρασμα του χρόνου.


 3. Liga logo.svg|2008–2014
 3. Liga logo (2019).svg|2014–σήμερα


## Παραπομπές


## Εξωτερικοί σύνδεσμοι

* 


Κατηγορία:Πρωταθλήματα ποδοσφαίρου τρίτης κατηγορίας στην Ευρώπη
Κατηγορία:Ποδοσφαιρικές διοργανώσεις Γερμανίας
Γέρι

Το **Γέρι** είναι δήμος της επαρχίας Λευκωσίας στην Κύπρο. Αποτελεί ένα από τους δώδεκα δήμους της επαρχίας Λευκωσίας. Μετά την τουρκική εισβολή του 1974, ένα μέρος της διοικητικής έκτασης του Δήμου Γερίου δεν ελέγχεται από την Κυπριακή Δημοκρατία. Το έδαφος αυτό ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της ΤΔΒΚ. Ένα άλλο μικρότερο μέρος βρίσκεται εντός της Νεκρής Ζώνης.   

## Τοποθεσία
Το Γέρι βρίσκεται 10 χιλιόμετρα νοτιοανατολικά της Λευκωσίας. Στα βόρεια συνορεύει με τον Δήμο Αγλαντζιάς, στα ανατολικά με το Μαργό, στα νοτιοανατολικά με το Πυρόι, στα νότια με τον Άγιο Σωζόμενο, στα νοτιοδυτικά με το Δάλι και στα δυτικά με τα Λατσιά.

## Ονομασία
Υπάρχουν δύο εκδοχές για την προέλευση της ονομασίας Γέρι:

* η ονομασία Γέρι οφείλεται στο γεγονός ότι ο οικισμός είναι κτισμένος σε ανεμοδαρμένο λόφο, που στην κυπριακή διάλεκτο ονομάζεται *αγέριν*, λέξη από την οποία προέκυψε το Γέρι.
* τα παλιά χρόνια οι εγκυμονούσες γυναίκες του χωριού προσεύχονταν στην εικόνα της Παναγίας της Χρυσογεριώτισσας να γεννήσουν *γερά* παιδιά.

## Ιστορία
Την περίοδο της Φραγκοκρατίας, το Γέρι ήταν φέουδο. Σύμφωνα με τον Φλώριο Βουστρώνιο άνηκε στους Ταγκριβάρτι, Πόλο και Ζιάν Ζάππο. 

### Δημαρχείο
Τον Ιούλιο του 2011 οι κάτοικοι της κοινότητας Γερίου ψήφισαν σε δημοψήφισμα υπέρ της μετεξέλιξης της κοινότητας σε δήμο. Το κοινοτικό συμβούλιο λειτούργησε προσωρινά ως δημοτικό συμβούλιο έως τα τέλη του 2011 που πραγματοποιήθηκαν δημοτικές εκλογές και εκλέχτηκε το πρώτο δημοτικό συμβούλιο του Δήμου Γερίου.

## Πληθυσμός
Μέχρι το 1974 ο πληθυσμός του Γερίου ήταν περίπου 1000 άτομα. Μετά την τουρκική εισβολή του 1974, στο Γέρι εγκαταστάθηκε μεγάλος αριθμός Ελληνοκύπριων προσφύγων από το βόρειο τμήμα της Κύπρου. Ο πίνακας που ακολουθεί παρουσιάζει τον πληθυσμό του Γερίου όπως καταγράφηκε στις απογραφές πληθυσμού που έγιναν στην Κύπρο.



## Δήμαρχοι
Δήμαρχοι Δήμου Γερίου διετέλεσαν κατά σειρά οι:

*Αργύρης Αργυρού (2012-2016)
*Νεόφυτος Παπαλαζάρου (2017- )

## Αδελφοποιήσεις
Ο Δήμος Γερίου είναι αδελφοποιημένος με:

* Δήμος Φλώρινας, Ελλάδα (21 Αυγούστου 2016)

## Ιεροί ναοί
Στο Γέρι υπάρχουν οι εξής ιεροί ναοί:

* Εκκλησία Παναγίας Χρυσογεριώτισσας, χτισμένη τον 16ο αιώνα.
*
* Εκκλησία Αγίου Μηνά
* Εκκλησία Αγίου Χαραλάμπους
* Παρεκκλήσι Αγίου Στεφάνου
* Εξωκλήσι Παναγίας της Παλούρας

## Παραπομπές

## Πηγές
*
*

## Εξωτερικοί σύνδεσμοι
*

Κατηγορία:Δήμοι της Επαρχίας Λευκωσίας
Κατηγορία:Επαρχία Λευκωσίας
Δασικές πυρκαγιές στη Ρωσία το 2010

Οι **Δασικές πυρκαγιές στη Ρωσία το 2010** είναι μια σειρά εκατοντάδων πυρκαγιών που ξέσπασαν σε όλη τη Ρωσία, κυρίως στα δυτικά, από τα τέλη Ιουλίου 2010 έως σήμερα. Αυτό οφείλεται στην καταγραφή υψηλών θερμοκρασιών (σύμφωνα με τους ειδικούς πρόκειται για το πιο καυτό καλοκαίρι στη ρωσική ιστορία.) και στην ξηρασία της περιοχής. Ο Ρώσος Πρόεδρος Ντμίτρι Μεντβέντεφ δήλωσε σε κατάσταση έκτακτης ανάγκης επτά περιφέρειες για τις πυρκαγιές, ενώ άλλες 28 περιοχές ήταν υπό κατάσταση έκτακτης ανάγκης, λόγω των ανεπαρκών εσοδειών που προκλήθηκαν από τις ρωσικές ξηρασίες.

## Διεθνής Βοήθεια

Η Ρωσία έχει λάβει βοήθεια για την κατάσβεση των πυρκαγιών από τη Σερβία, Ιταλία, Ουκρανία, Λευκορωσία, Αρμενία, Καζακστάν, Αζερμπαϊτζάν, Βουλγαρία, Πολωνία, Λιθουανία, Ιράν, Εσθονία, Ουζμπεκιστάν, Βενεζουέλα, Γαλλία, Γερμανία και τη Λεττονία.

Κατηγορία:Πυρκαγιές στη Ρωσία
Κατηγορία:Περιβαλλοντικές καταστροφές
Πανουργιάς Πανουργιάς

Ο **Πανουργιάς Πανουργιάς** (1917 - 2008) ήταν Έλληνας στρατιωτικός και πολιτικός.

## Βιογραφικά στοιχεία

Γεννήθηκε στην Αθήνα και ήταν γιος του Στυλιανού Πανουργιά, αξιωματικού του στρατού και τέταρτου κατά σειρά απογόνου του οπλαρχηγού της επανάστασης, Πανουργιά και εγγονός του Πανουργιά Πανουργιά (1844-1904), συνταγματάρχη και βουλευτή. Είχε επίσης έναν αδερφό, τον Μίμη Πανουργιά, που σκοτώθηκε στον Γράμμο κατά τη διάρκεια του Εμφυλίου ως έφεδρος αξιωματικός ανθυπολοχαγός. Ακολούθησε στρατιωτική σταδιοδρομία και φοίτησε στη Στρατιωτική Σχολή Ευελπίδων. Έλαβε μέρος στον ελληνοϊταλικό πόλεμο και εν συνεχεία διέφυγε στη Μέση Ανατολή όπου διετέλεσε διμοιρίτης του Ιερού Λόχου. Συμμετέχει στις επιχειρήσεις του Ιερού Λόχου εναντίον των Γερμανών και τραυματίζεται στη Μήλο ύστερα από ανταλλαγή πυρών με γερμανική περίπολο. Κατόπιν αιτήσεως του ίδιου παρέμεινε στο στράτευμα, αν και τραυματισμένος, ενώ μπορούσε να τεθεί σε πολιτική διαθεσιμότητα. Το 1948 τοποθετείται στην μονάδα τεθωρακισμένων και στο Α΄ Σύνταγμα Τεθωρακισμένων Ιππικού στην Πελοπόννησο.

Την δεκαετία του 1960 τοποθετείται διευθυντής του 2ου Επιτελικού Γραφείου του Γενικού Επιτελείου Στρατού με τον βαθμό του ταξιάρχου. Από τη θέση αυτή έλαβε γνώση για τις κινήσεις των συνταγματαρχών.Τη νύχτα της 21ης Απριλίου έχοντας ενημερωθεί για ύποπτες κινήσεις στρατιωτικών σπεύδει στο Πεντάγωνο, όπου όμως εμποδίζεται να εισέλθει από τον αντισυνταγματάρχη Μπαλόπουλο. Συλλαμβάνεται και οδηγείται στο γραφείο του Στυλιανού Παττακού, ο οποίος και του προτείνει συνεργασία. Ύστερα από την άρνησή του παραιτείται από τον στρατό αναπτύσσοντας αντιδικτατορική δραστηριότητα. Ιδρυτικό μέλος της αντιστασιακής οργάνωσης "Ελεύθεροι Έλληνες" συλλαμβάνεται το 1969, κρατείται για 15 ημέρες στην Ελληνική Στρατιωτική Αστυνομία και τίθεται σε απομόνωση 300 ημερών στην Βαρυμπόμπη. Στη συνέχεια εκτοπίζεται στη Σαμοθράκη, το Τσοτύλι και τον Θέρμο για να απελευθερωθεί τελικώς ύστερα από ενάμιση χρόνο. Στη δίκη των πρωταιτίων της Χούντας συμμετείχε ως μάρτυρας κατηγορίας.

Με την πτώση της Χούντας προάγεται σε αντιστράτηγο και διορίζεται σύμβουλος επί στρατιωτικών θεμάτων των πρωθυπουργού Κωνσταντίνου Καραμανλή. Στις εκλογές του 1974 θέτει υποψηφιότητα με το κόμμα της Νέας Δημοκρατίας και εκλέγεται βουλευτής Φθιώτιδας. Στην κυβέρνηση Καραμανλή (1974) αναλαμβάνει υφυπουργός μεταφορών και επικοινωνιών, θέση στην οποία παρέμεινε μέχρι το 1976. Επανεξελέγη το 1981 και το 1985. Αποσύρθηκε από την ενεργό πολιτική το 1989 και ασχολήθηκε με την συγγραφή βιβλίων με κυριότερο το *Kύπρος, η αποχώρηση της Ελληνικής Μεραρχίας την 29η Δεκεμβρίου 1967, Εθνική μειοδοσία* (2003).

Απεβίωσε στις 17 Ιουνίου 2008 και ενταφιάστηκε στο Α΄ Νεκροταφείο Αθηνών. Ήταν παντρεμένος με την Ρίτα Πιπινοπούλου και είχαν αποκτήσει ένα παιδί.
## Πηγές


Κατηγορία:Έλληνες αξιωματικοί του Στρατού Ξηράς
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Συγκοινωνιών
Κατηγορία:Βουλευτές Φθιώτιδας
Κατηγορία:Έλληνες υφυπουργοί Μεταφορών και Επικοινωνιών
Πανελλήνια ιδέα

thumb|200px|Τα ελληνικά κράτη στον ελλαδικό χώρο.
Η **Πανελλήνια ιδέα** ήταν μια νέα πολιτική έκφραση που διατυπώθηκε για πρώτη φορά στα τέλη 5ου αιώνα π.Χ. από το σοφιστή Γοργία, σε λόγο του στον ιερό χώρο της Ολυμπίας. Ήταν το ιδεολογικό μόρφωμα που βασίστηκε στη σταδιακή εγκατάλειψη της πίστης στην ανεξάρτητη πόλη-κράτος και στον οραματισμό μιας ισχυρής κεντρικής εξουσίας που θα κατόρθωνε να ενώσει τους διχασμένους Έλληνες κατά των βαρβάρων και να τερματίσει την υποταγή των ελληνικών πόλεων της Μικράς Ασίας και της Κύπρου στην Περσική Αυτοκρατορία.

## Οι προτάσεις του Ισοκράτη
Η ιδέα της ένωσης υπό κοινή εξουσία είχε πολλούς υπερασπιστές. Κύριος εκφραστής αυτής της πολιτικής ήταν ο Αθηναίος ρητοροδιδάσκαλος Ισοκράτης. Ο Αριστοτέλης στα «Πολιτικά» εκφράζει την άποψη ότι από τη φύση της η μοναρχία υπερτερεί των άλλων μεθόδων, καθ' ότι ο ηγεμόνας επιθυμεί τόσο τη συντήρηση του πλούτου των προνομιούχων όσο και την ευημερία του λαού. Ο δε Ισοκράτης, σε πρώτο στάδιο, στον «Πανηγυρικό» λόγο του, το 380 π.Χ. διατυπώνει την άποψη ότι τον κοινό αγώνα εναντίον των Περσών θα μπορούσε να αναλάβει η Αθήνα με την ανασύσταση της ηγεμονίας της. Αργότερα, η αδυναμία της Αθήνας να εμπνεύσει εμπιστοσύνη και να επιβληθεί, τον έστρεψε στην ιδέα ότι μόνο το ισχυρό χέρι ενός μονάρχη θα μπορούσε να τερματίσει τον αλληλοσπαραγμό των πόλεων-κρατών και να εδραιώσει την πολυπόθητη ενότητα των Ελλήνων που θα τους οδηγούσε εναντίον των Περσών. Προσωπικότητες για τις οποίες πίστεψε ότι θα μπορούσαν να θέσουν σε εφαρμογή την πανελλήνια ιδέα ήταν ο Ευαγόρας, ο βασιλιάς της Σαλαμίνας της Κύπρου, ο Ιάσονας, τύραννος των Φερών της Μαγνησίας, ο Διονύσιος Α΄, τύραννος των Συρακουσών. Σε βαθιά γηρατειά ατένιζε με ελπίδα την επικράτηση του Φιλίππου Β΄ της Μακεδονίας. 

## Αντίθεση στην ιδεολογία
Ο Ισοκράτης ήταν από τις προσωπικότητες που κατόρθωσαν να αποδεσμευτούν από το τοπικιστικό πνεύμα που φανάτιζε ακόμα τους σύγχρονούς του πολιτικούς. Αντίθετος με την πολιτική αυτή, πιστός πάντα στην ιδέα του πρωταγωνιστικού ρόλου της Αθήνας, ήταν ο ρήτορας Δημοσθένης. Η περίπτωση του Δημοσθένη είναι χαρακτηριστική κατά το ότι εκφράζει τη δυσκολία του αρχαίου πολίτη να αποσχισθεί από ένα modus vivendi(τρόπο ζωής) που συνιστούσε την ίδια την ουσία της πολιτικής ύπαρξής του, να αποκηρύξει την πίστη στην ανεξαρτησία της πόλης του και το δικαίωμά του να συμμετέχει στις αποφάσεις της. Δεν είναι λοιπόν διόλου παράξενο το ότι πολλοί από τους υπόλοιπους Έλληνες είδαν την αντιπαράθεση με τους Μακεδόνες ως σύγκρουση μεταξύ πολιτισμού και βαρβαρότητας.

Τελικά οι περισσότερες ελληνικές πόλεις - εκτός από τη Σπάρτη - αποδέχθηκαν την πρόσκλησή του και έστειλαν αντιπροσώπους στο Συνέδριο της Κορίνθου. Την άνοιξη του 337 π.Χ. οι αντιπρόσωποι αποφάσισαν ότι οι πόλεις θα ενώνονταν σε μία «ομοσπονδία» με το όνομα «Έλληνες». Κάθε πόλη θα διατηρούσε την αυτονομία της αλλά όλες θα απολάμβαναν την *«κοινή τοις έλλησιν ειρήνη»*.

## Δείτε επίσης
* Ισοκράτης
* Ολυμπιακός (Λυσίας)
* Ιωνική Επανάσταση
* Μηδικά

## Πηγές
* Ιστορία του Αρχαίου Κόσμου Α΄ Λυκείου ΟΕΔΒ
* ΧΑΙΡΩΝΕΙΑ 338 π. Χ. - ΤΟ ΒΗΜΑ

Κατηγορία:Ελληνική ιστορία
Ρόδο του Λούθηρου

Το **Ρόδο του Λούθηρου** ή **Σφραγίδα του Λούθηρου**, είναι ευρέως αναγνωρισμένο σύμβολο του Λουθηρανισμού. Σχεδιάστηκε το 1530 από το Μαρτίνο Λούθηρο ως σφραγίδα, με εντολή του πρίγκιπα Ιωάννη Φρειδερίκου, κατά τη διάρκεια της Δίαιτας της Αυγούστας, ενώ ο Λούθηρος είχε καταφύγει στο Κόμπουργκ. Κατά τον Λούθηρο, το Ρόδο ήταν ένα είδος έκφρασης της θεολογίας και της πίστης του.

## Χρησιμοποίηση σε άλλα εμβλήματα
Το Ρόδο του Λούθηρου έχει χρησιμοποιηθεί σε διάφορα εμβλήματα και θυρεούς.

Wappen Langenholtensen.png|Λάνγκενολτενσενχωριό στην Κάτω Σαξονία
Image:AUT Kirchberg-Thening COA.svg|Κίρχμπεργκ-Τένινγκδήμος στην Άνω Αυστρία
Image:Wappen Rodgau.svg|Ρόντγκαουκωμόπολη στην Έσση
DEU Wain COA.svg|Βάινκωμόπολη στην Βάδη-Βυρτεμβέργη
Image:DEU Neuendettelsau COA.svg|Νόιεντετελσάουκοινότητα στην Βαυαρία
Wappen at arriach.png|Άριαχδήμος στην Καρινθία
Image:AUT Ramsau am Dachstein COA.svg|Ράμσαου αμ Ντάχσταϊνδήμος στην Στυρία
DEU Greifenstein (Hessen) COA.svg|Greifensteinκοινότητα στην Έσση


Κατηγορία:Λουθηρανισμός
Κατηγορία:Χριστιανικά σύμβολα
Κατηγορία:Μαρτίνος Λούθηρος
Ιβάν Τρισκόφσκι

Ο **Ιβάν Τρισκόφσκι** (Σλαβομακεδονικά:Иван Тричковски) είναι ποδοσφαιριστής από τη Βόρεια Μακεδονία και αγωνίζεται στην ΑΕΚ Λάρνακας.

## Καριέρα
Ο Τρισκόφσκι ξεκίνησε την επαγγελματική του καριέρα σε δύο από τους μεγαλύτερους συλλόγους της χώρας του, την Βάρνταρ και την Ραμποτνίσκι προτού μετακομίσει στο Βελιγράδι τον Γενάρη του 2008 για λογαριασμό του Ερυθρού Αστέρα. Η ομάδα του Βελιγραδίου πλήρωσε 800 χιλιάδες ευρώ για να αποκτήσει τον ποδοσφαιριστή. Την σεζόν 2009-2010 δόθηκε δανεικός στην ομάδα της Ένωσις Νέων Παραλιμνίου. Με τις εμφανίσεις του κέρδισε την προσοχή του προπονητή του Α.Π.Ο.Ε.Λ., Ιβάν Γιοβάνοβιτς, με αποτέλεσμα να τον αποκτήσει δίνοντας στον Ερυθρό Αστέρα 300.000 ευρώ.

Ήταν βασικό στέλεχος της ομάδας της Εθνικής Βόρειας Μακεδονίας κάτω των 21 και τον Μάιο του 2010 έκανε την πρώτη του συμμετοχή με την ομάδα των ανδρών, σημειώνοντας μάλιστα και γκολ, στην νίκη 3-1 με αντίπαλο το Αζερμπαϊτζάν.

Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Ένωσις Νέων Παραλιμνίου
Κατηγορία:Βορειομακεδόνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Βόρειας Μακεδονίας
Κατηγορία:Ποδοσφαιριστές Εθνικής Βόρειας Μακεδονίας Κ21
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές ΦΚ Ραμποτνίτσκι Σκοπίων
Κατηγορία:Ποδοσφαιριστές Εθνικής Βόρειας Μακεδονίας Κ19
Κατηγορία:Ποδοσφαιριστές Εθνικής Βόρειας Μακεδονίας Κ17
Κατηγορία:Ποδοσφαιριστές Κλαμπ Μπρυζ
Κατηγορία:Ποδοσφαιριστές ΦΚ Βάρνταρ
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Σουπερλίγκα Σερβίας
Κατηγορία:Ξένοι ποδοσφαιριστές στην Πολωνία
Κατηγορία:Ξένοι ποδοσφαιριστές στο Βέλγιο
Κατηγορία:Ποδοσφαιριστές Προ Λιγκ ΗΑΕ
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές ΣΚ Μπέβερεν
Πιτσικάτο

μικρογραφία|Ο ινδονήσιος τζαζ μπασίστας Ρούντι Ζουλκαρνάεν παίζοντας ένα τσέχικο κοντραμπάσο με την τεχνική πιτσικάτο

Το **Pizzicato** είναι τεχνική παιξίματος έγχορδων μουσικών οργάνων κυρίως του ηλεκτρικού μπάσου, του κοντραμπάσου και των υπόλοιπων οργάνων της οικογένειας του βιολιού, οι χορδές των οποίων κανονικά παίζονται με το δοξάρι.

Pizzicato θα πει «τσιμπητά» δηλαδή τα παραπάνω όργανα μπορούν να παιχτούν τσιμπώντας τις χορδές τους με τα δάχτυλα δίνοντας έτσι έναν μονοκόμματο και πιο μπάσο ήχο στις χορδές τους. 

## Εξωτερικοί σύνδεσμοι
* Εικόνα παιξίματος Pizzicato ηλεκτρικού μπάσου

Κατηγορία:Μουσική θεωρία
Κατηγορία:Γλώσσες της Ιταλίας
Δοξάρι

Το **δοξάρι** είναι ένα επίμηκες ξύλο σε σχήμα ράβδου ευθείας ή καμπυλωτής, ειδικά κατασκευασμένο ώστε να κρατάει τεντωμένες 150-250 τρίχες από ουρά αρσενικού αλόγου. Οι τρίχες αλείφονται με κολοφώνιο (ή ρετσίνι) για να τρίβουν καλύτερα τις χορδές. Αν δεν αλειφθούν, το δοξάρι σιγά σιγά μαυρίζει. Όταν σύρονται οι τρίχες στις χορδές βιολιού, λύρας και άλλων έγχορδων, παράγεται από τα μουσικά αυτά όργανα ήχος που διαρκεί.Τα μόνα έγχορδα με δοξάρι που παίζονται κανονικά και χωρίς αυτό είναι το βιολοντσελο και το κοντραμπάσο. 

Το δοξάρι ήρθε από την Ανατολή μέσω του Βυζαντίου στη Δύση, όπου η ύπαρξή του πιστοποιείται από το 10ο αι. με εικονογραφήσεις.

κατηγορία:Έγχορδα μουσικά όργανα
Ιερός Ναός Μεγάλης Παναγίας και Αγίου Δημητρίου Θήβας

Ο **Ιερός Ναός της Μεγάλης Παναγίας** και του Αγίου Δημητρίου είναι ένας ναός ο οποίος ανήκει στην Ιερά Μητρόπολη Θηβών και Λεβαδείας και βρίσκεται στην πόλη της Θήβας, στο Νομό Βοιωτίας, στην Ελλάδα.

## Ο ναός
thumb|200px|H εικόνα της Μεγάλης Παναγίας
Ο ναός του Αγίου Δημητρίου που ονομάζεται και Μεγάλη Παναγία χτίστηκε το 1867 και σ' αυτόν μεταφέρθηκε η θαυματουργή εικόνα της Μεγάλης Παναγίας από την παλιά εκκλησία της Μεγάλης Παναγίας η οποία καταργήθηκε. Ο ναός θεωρείται ο μεγαλύτερος και μεγαλοπρεπέστατος απ' όλους τους άλλους ναούς της πόλης. Έχει κατασκευαστεί εξ ολοκλήρου από αρχαίους λίθους και ενεπύγραφες πλάκες και είναι έργο του αρχιτέκτονα Ιωάννη Φιλοππότη. Ο ρυθμός της είναι σταυροειδής με τρούλο.

## Ονομασία
Ο ναός πήρε το όνομα *Μεγάλη Παναγία*, γιατί εκεί βρίσκεται η μεγάλη εικόνα της Παναγίας που αποδίδεται στον Ευαγγελιστή Λουκά και είναι αρχαιότατη. Αυτό το αντιλαμβάνεται κανείς από το γεγονός ότι η Παναγία κρατάει τον Ιησού στη δεξιά της αγκαλιά, ενώ οι νεότερες τον κρατούν στην αριστερή. Στο ναό αυτό σώζονται εικόνες της Κοιμήσεως της Θεοτόκου που χρονολογείται από το 1622, του Ιησού Χριστού, του Ιωάννη του Προδρόμου και η Σύναξις των αγίων Ασωμάτων με χρονολογία 1784, όπως επίσης και η επιγραφή *Αθανάσιος αρχιερεύς Θηβών ΑΨΠΔ*.

## Εορτασμός
Ο ναός γιορτάζει δύο φορές, η πρώτη γιορτή είναι στις 15 Αυγούστου όπου γιορτάζεται η Κοίμηση της Θεοτόκου και την παραμονή γίνεται περιφορά της εικόνας και η δεύτερη στις 26 Οκτωβρίου όπου γιορτάζεται ο Άγιος Δημήτριος.

## Παραπομπές


## Βιβλιογραφία
* Γιάννης Μ. Αλεξανδρόπουλος *Η Θήβα Μέσα Από Τους Δρόμους Της-Ιστορικές Αναδρομές Και Μνήμες*, Θήβα 1998,σελ. 146 
* Γεωργίου Δ. Τσεβά *Ιστορία της Θήβας και της Βοιωτίας από τα αρχαιότατα χρόνια μέχρι σήμερα*, σελ. 612-613

Κατηγορία:Εκκλησίες στη Στερεά Ελλάδα
Κατηγορία:Θήβα
Τσιμέντα ΤΙΤΑΝ

[300px|μικρογραφία|Το εργοστάσιο του ΤΙΤΑΝ στην [Ευκαρπία Θεσσαλονίκης]]
Ο **Όμιλος ΤΙΤΑΝ** είναι ελληνικός όμιλος ο οποίος δραστηριοποιείται στον χώρο των δομικών υλικών και στα τσιμέντα.

Ο Όμιλος διαθέτει εργοστάσια παραγωγής τσιμέντου σε 10 χώρες και έχει παρουσία σε περισσότερες από 25 χώρες. Απασχολεί περισσότερους από 5.500 εργαζομένους παγκοσμίως και έχει ετήσια παραγωγική δυναμικότητα που ανέρχεται σε 27 εκατομμύρια μετρικούς τόνους τσιμέντου και τσιμεντοειδών υλικών.

Ο Όμιλος ΤΙΤΑΝ συμμετέχει ενεργά σε παγκόσμιες συνεργασίες και σε διεθνείς οργανισμούς που στοχεύουν στην αντιμετώπιση των προκλήσεων που αφορούν την παγκόσμια βιώσιμη ανάπτυξη, στο πλαίσιο των Στόχων Βιώσιμης Ανάπτυξης για το 2030 του ΟΗΕ. Ο Όμιλος ΤΙΤΑΝ είναι μέλος του Παγκόσμιου Συμφώνου των Ηνωμένων Εθνών (UNGC), του Ευρωπαϊκού δικτύου για την Εταιρική Κοινωνική Ευθύνη (CSR Europe), του Παγκόσμιου Επιχειρηματικού Συμβουλίου για τη Βιώσιμη Ανάπτυξη (WBCSD) και της Παγκόσμιας Ένωσης Τσιμέντου και Σκυροδέματος (GCCA).

Η μητρική εταιρία του Ομίλου είναι η TITAN Cement International (TCI), μία βελγική εταιρία εισηγμένη στο Euronext Βρυξελλών, Euronext Παρισίων και στο Χρηματιστήριο Αθηνών. Η TITAN Cement International κατέστη η μητρική εταιρία του Ομίλου ΤΙΤΑΝ, έπειτα από την επιτυχή έκβαση της Δημόσιας Πρότασης Ανταλλαγής, που υπεβλήθη στους μετόχους της Α.Ε. Τσιμέντων TΙΤΑΝ, πρώην μητρική εταιρία του Ομίλου, που εδρεύει στην Ελλάδα. Η καταστατική έδρα της εταιρείας είναι στις Βρυξέλλες, αλλά τα κεντρικά της γραφεία είναι στη Κύπρο.

Παρά την μετανάστευση της έδρας της εταιρείας στο Βέλγιο το 2018, η κύρια παραγωγική της δραστηριότητα παραμένει στην Ελλάδα.

## Παραπομπές


## Εξωτερικοί σύνδεσμοι
* 

Κατηγορία:Ελληνικές επιχειρήσεις
Κατηγορία:Ελληνικές βιομηχανίες
Κατηγορία:Εταιρίες εισηγμένες στο Χρηματιστήριο Αθηνών
Κατηγορία:Ελληνικά εμπορικά σήματα
Έλλερυ Κουήν (περιοδικό)

Το αστυνομικό περιοδικό **Έλλερυ Κουήν** (η αμερικανική έκδοση έχει τίτλο: Ellery Queen's Mystery Magazine) πρωτοκυκλοφόρησε στη Νέα Υόρκη το 1941.

## το υπόβαθρο
Το όνομα Έλλερυ Κουήν είναι ταυτόχρονα το ψευδώνυμο δύο νεοϋορκέζων συγγραφέων (Frederic Dannay και Manfred B. Lee) αλλά και το όνομα του κύριου χαρακτήρα στα βιβλία τους. Ο "συγγραφέας" Έλλερυ Κουήν κυκλοφόρησε στις αρχές της δεκαετίας του 1930 ένα μηνιαίο περιοδικό, τον *Συνασπισμό Μυστηρίου*, σε μια προσπάθεια να αλλάξει την αστυνομική λογοτεχνία από τον χαρακτήρα που είχε πάρει με το περιοδικό *Μαύρη Μάσκα*. Το περιοδικό "Συνασπισμό Μυστηρίου" ήταν ο πρόδρομος του περιοδικού EQMM (Ellery Queen's Mystery Magazine) το οποίο πρωτοκυκλοφόρησε το 1941 με συντάκτες τη "δυάδα" Frederic Dannay και Manfred B. Lee που συνέχιζαν να υπογράφουν ως ένα άτομο.

## στην Αμερική
Κυκλοφορεί από την Dell Magazines, Penny Publications, New York. Κάθε χρόνο δίνει 3 βραβεία αναγνωστών σε συγγραφείς.

## στην Ελλάδα
Πρωτοκυκλοφόρησε το Μάιο του 1983 από τις εκδόσεις ΔΙΟΠΤΡΑ με εκδότη το Θάνο Τάταρη και υπεύθυνο σύνταξης τον Γιάννη Καραστάθη. Κυκλοφορούσε κάθε 15 του μήνα.

## Διεθνώς
Κυκλοφορεί μεταφρασμένο σε διάφορες γλώσσες όπως γαλλικά, ισπανικά, σουηδικά και ιαπωνικά.

## Περιεχόμενο
Περιέχει επιλεγμένα αστυνομικά διηγήματα.

## Παραπομπές


## Πηγές
* Έλλερυ Κουήν, Τεύχος 1, Μάιος 1983

## Εξωτερικοί Σύνδεσμοι
*''Ellery Queen's Mystery Magazine'' (επίσημη ιστοσελίδα)

Ε